Sunnylven kirke

Sunnylven kirke (Sunnylven kyrkje) er en langkirke fra 1859 i Stranda kommune, Møre og Romsdal fylke. Kirken står i tettstedet Hellesylt, like ved fossen. Byggverket er i tømmer og har 400 plasser.

 Tidlegere kirker i Sunnylven 

Det har vært kirke i Sunnylven siden middelalderen. Den første stod på Korsbrekke og var trolig bygget rundt 1150.Sunnylven kirke  kulturnett.no Det tidligste man finner den nevnt i skriftlige kilder er i Aslak Bolts jordebok fra rundt 1433. Dette skal ha vært en stavkirke i korsform. I 1720 var kirken «af et Guds veir meget ruineret, taget, kjøler og vindski var næsten afblæst».Helland, Amund (1911): Topografisk-statisisk beskrivelse over Romsdals amt. Oslo: Aschehoug, s.348. Denne kirken ble tatt av skredet «Korsbrekkfonna» 15. mars 1727. Til å erstatte den ble det bygget en korskirke på Hellesylt i 1730. Korskirken ble revet i 1858 for å gi plass den nåværende kirken. Gamlekirken var da blitt for liten.

 Beretninger om kirkestedet 

Hans Strøm besøkte området rundt 1760. Da var Sunnylven en del av Nordalens prestegjeld og Sunnylven sogn hadde 867 innbyggjarar i 1757  (av disse 240 fra Geiranger).Strøm, Hans (1766): Physisk og Oeconomisk Beskrivelse over Fogderiet Søndmør, beliggerende i Bergens Stift i Norge. Kiøbenhavn, s.245. Hans Strøm skriver i 1766: 

Franskmannen Jacques de la Tocnaye passerte gjennom Hellesylt på reise nedover Vestlandet i 1799 (reisedagboka hans er kjent for de nådeløse beskrivelsene). Han kom med båt fra Stranda på en søndag med preken:Tocnaye, Jacques de la (1980): En franskmann i Norge i 1799. Først utgitt i Brunswick 1801. Norske utgave: Cappelens forlag., s.68

mini|høyre|Litografi av «Sønelvens Kirke i Søndmør» av Jacob Calmeyer fra Norge fremstillet i Tegninger
Henrik Ibsen besøkte Hellesylt på reisen sommeren 1862.http://nbl.snl.no/Henrik_Ibsen Kirken var da ny og Sunnylven var fra 1861 eget prestegjeld. Sunnylven og soknepresten Ole Olsen Barman (f.1816)Lampe, Johan Fredrik (1895): Bergens Stifts Biskoper og Præster efter Reformationen: Biografiske Efterretninger. Kristiania: Cammermeyers Boghandel, s.247 og s.293 kan være inspirasjon for Ibsens dramatiske dikt Brand.Koht, Halvdan (1954): Henrik Ibsen – eit diktarliv. Oslo: Aschehoug, bind 1, s.249. Andre akt av Brand begynner slik: «(Nede ved Fjorden med bratte Bergvægge omkring. Den gamle forfaldne Kirke ligger paa en liden Bakke i Nærheden. Et Uveir trækker opp).» Femte akt beskriver den nye kirken klar til å bli innviet «(Halvandet år senere. Den nye kirke står fuldfærdig og smykket til indvielsen. Elven rinder tæt forbi. Det er tidlig tåget morgen.) (KLOKKEREN er ifærd med at hænge kranse op udenfor kirken; lidt efter kommer SKOLEMESTEREN.)»

Jacob Mathias Calmeyers tegning av «Sönelvens Kirke i Søndmør» ble trykket i Christian Tønsbergs «Norge fremstillet i Tegninger» (1848).Tønsberg, Chr. (1848): Norge fremstillet i tegninger. Texten af P. Chr. Asbjørnsen. Christiania: Udgiverens Forlag Peter Chr. Asbjørnsen, Ibsens venn og stoffkilde, leverte forklarende tekst til tegningene, og om kirken på Hellesylt skrev Asbjørnsen: «Ved Bunden af Fjorden oppe paa Bakken ved Hellesylt seer man Sönelvens Kirke. Elven styrer sin betydelige Vandmasse forbi den ud i Fjorden.»Sunnylven kirke  Designvegen

Prester
Sunnylven var til 1861 en del av Norddal prestegjeld, for prester før 1861 se Norddal kirke. Listen er ufullstendig.Lampe, Johan Fredrik (1895): Bergens Stifts Biskoper og Præster efter Reformationen: Biografiske Efterretninger. Kristiania: Cammermeyers Boghandel.
 Ole Olsen Barman 1861-1867
 Christian Martin Eckhoff 1867-1874
 Bernt Martin Bye 1875-1879 (i Seljord deltok han i redning av forlist ballong fra Paris; omkom på fjelltur i Sunnylven i 1879)
 Emil Bischoff Riis 1880-1882
 Hans Kristian Hoff 1883-1893
 Ludvig Bernhard Nielsen 1895-

 Referanser 

 Litteratur 


 Eksterne lenker 

 Kulturnett Møre og Romsdal: Sunnylven kyrkje
 Stranda menighet


Kategori:Kirker i Stranda
Kategori:Kirker i Nordre Sunnmøre prosti
Kategori:Kulturminner i Stranda
Kategori:Norske kirker fra 1859
Kategori:Langkirker i Møre bispedømme